text: Akkuma beekkamu dhukkubni Koroonaa-vaayras bara dabre 2019 ji’a December keessa biyya Chaayinaatti mul’ate kun, Saffisa hamaan faca’ee yeroo ammatti ammoo gara biyyoota 59 seenee jira.
  Lakkoofsi namoota Koroonaa-vaayrasiin qabamanii guyyarraa kan dabalaa jiru yoo ta’u, Ardii Afriikaa irraa biyya Masrii fi Aljeeriyaatti eega mul’ateen booda, guyyaa har’aa Naayijeeriyaatti nama tokko irratti argamuu Ministeerri Fayyaa Naayijeeriyaa beysise.
text: #000006
text: Qondaalli Qonnaa fi Horsiisa Qurxummii bulchinsa magaalaa Hong Kong ibsa har’a baseen, qorannoo saree abbaansii dhibee Koroonaa-vaayrasiin saaxilame tokko irratti taasifameen, sarittiin dhibee kanaan qabamuun dhagahame.
text: #000009
text: Haa ta’uu malee Vaayirasichi namarraa itti dabre moo faalama qilleensaa irraa qabate kan jedhu hin beekkamne.
text: #000010
text: Sareen tun bineensota mana keessaa tan yeroo jalqabaatif Vaayirasiin kun irratti argame yoo taatu, hanga ammaatti mallattoon dhibee kanaa kan irratti hin mul’atin tahuu fi bineensa jalqabaa kan iddoo bineensota Koroonaa-vaayrasiin qabamaniif qophaa’etti galfamte irraa tahuu odeeyfannoon ni addeessa.
text: #000011